lv en lv nl en lv lv sl lv en nl en lv lv lv de es lv lv lv lv lv lv en lv en lv en lv en lv en lv en lv lv lv lv lv en lv en lv en lv lv lv en lv en lv lv lv en lv en lv en lv lv en nb lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Interesanti: vīrieša seksualitāte Tantras skatījumā | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Piedāvājam rakstu no igauņu tantriskās terapijas speciālistes Katrinas Urmas bloga par vīriešu seksualitāti no Tantras prakses skatu punkta.
Kad vīrieši pieļauj sānsoļus, tas lielākoties nav tāpēc, ka viņiem tas liekas izklaidējoši, bet gan tādēļ, ka viņi neredz citu iespēju.
Pārbaudi, kāds ir tavs noguruma līmenis. Ātrais TESTS
Bērna attīstības kalendārs. Trīs gadi
Vecākiem trūkst pamatzināšanu par zēnu higiēnu. Ārstu ieteikumi veselības un auglības saglabāšanai
Sāksim ar vīrieti, kas vēlas izzināt Tantras ceļu. Tantra ir vairojusi savu popularitāti pēdējās desmitgadēs, un vairums cilvēku identificē Tantru ar seksualitāti. Sīkumos neiztirzāšu to, kas ir Tantra, tikai teikšu, ka seksualitāte ir vien neliela Tantras daļa. Katram, kas praktizē Tantru, ir savs viedoklis par to, kas tā īsti ir. Pasaulē seksualitāte ir liels tabu, un pārsvarā visas reliģijas aicina mūs turēties no seksa pa gabalu. Tomēr Tantra nav reliģija un tā paver mums durvis uz seksualitātes valstību, lai jūs varētu pieredzēt ko bezgala spēcīgu. Jā, sekss ir sakrāls, dievišķs, un seksuālā enerģija ir visspēcīgākā enerģija pasaulē, jo tā rada dzīvību. Apgūstot tantriskās zināšanas to iespējams izmantot arī, lai radītu visu vēlamo savā dzīvē, ja vien zināt, kā.
Viens no pamatprincipiem Tantrā ir enerģija, svarīgi ir izprast un sajust enerģijas klātesamību un virzību. Praktizējot Tantras prakses un kļūstot jūtīgākam, vīrietis ar laiku izjutīs visa ķermeņa orgasmu. Tas var notikt ātrāk un vēlāk. Katrs cilvēks ir individuāls, un ķermenis atveras tad, kad tas ir gatavs. Šī pieredze rada ļoti spēcīgas, intensīvas sajūtas. Tā piemēram, Tantras masāžas terapijas laikā cilvēks vienmēr atbrīvojas no emocionālā un fiziskā stresa un spriedzes, un bieži vien cilvēki sajūt spēcīgu atvieglojuma sajūtu, it kā smaga nasta noveltos no pleciem. Individuāli strādājot, parasti ir nepieciešamas 2-3 nodarbības, lai atbrīvotu savu daudzorgasmu potenciālu, un sāktu to piedzīvot arī ar savu partneri mīlēšanās laikā. Terapeita loma aprobežojas tikai ar atbalstu šajā procesā, palīdzot atvērties un atbrīvoties.
Vīriešiem vecumā pēc 50 gadiem samērā bieži sastopama problēma ir erektīvā disfunkcija, kuras cēlonis var būt gan emocionāls, gan fizisks. Parasti konsultācijas laikā man kļūst skaidrs, kāds ir problēmas cēlonis, un es vēlos teikt visiem vīriešiem – šo problēmu var atrisināt bez medikamentiem. Ļoti žēl, ka ārsti vīriešiem pēc 50 norāda un viņu vecumu un to, ka tas ir normāli. Jo tas tā nav! Skumji, ka vīriešiem tiek izrakstīta Viagra vai Cialis, kas visu tikai padara vēl ļaunāku. Parasti, lai atrisinātu problēmu, ir vajadzīgas pāris terapijas seansi, izmaiņas dzīvesveidā un seksuālajā dzīvē, lai visu normalizētu. Tomēr ieviestās izmaiņas būs jāuztur un ieteikumi jāievēro, citādi izmaiņas nebūs noturīgas.
Ir vairāki iemesli, kāpēc tā notiek. Kā jau minēju, viens no cēloņiem ir emocionālais faktors. Pie citiem iemesliem minama neatbilstoša diēta, pārmērīgs alkohola patēriņš, smēķēšana, nepietiekama atpūta u.c. Tomēr viens no galvenajiem iemesliem ir nepareiza seksuālās enerģijas izmantošana.
Mūsdienās cilvēki savu seksualitāti izmanto diviem mērķiem: lai radītu bērnus un emocionāli un fiziski izlādētos. Viens no pamatprincipiem, ko māca Tantra, ir tas, ka vīrietim un sievietei ir jāiemācās pareizi izmantot savu seksuālo enerģiju. Brīdī, kad vīrietis nodarbojas ar seksu un piedzīvo ejakulāciju, viņš zaudē enerģiju veselos divos veidos – tīri fiziski un arī enerģētiski. Saskaņā ar Tantru ejakulācija un orgasms nav viens un tas pats, un vīriešiem jāiemācās nošķirt šīs divas lietas. Ejakulācija ir nepieciešama, lai radītu bērnus. Ja vēlaties piedzīvot orgasmu, tā nav nepieciešama. Pēc ejakulācijas vīrieši jūtas iztukšoti un noguruši, un nespēj turpināt mīlēšanos. Daudzi vīrieši pat jūtas nomākti.
Vīrietis, kas ir apguvis Tantras principus, var mīlēties stundām ilgi, piedzīvot vairākus visa ķermeņa orgasmus, un jūtas enerģijas un spēka pilns pēc tam. Vienkārši vīrietis var mīlēties četras līdz astoņas minūtes un pēc tam jau justies noguris un iztukšots.
Vīriešiem pietrūkst mīlestības un tuvības, kas viņiem ir tik ļoti svarīga.
Tantra māca, ka mēs visi piedzimstam ar enerģiju, ko sauc par Ojas Shakti. Pēc tam, kad tās krājumi izsīkuši, to vairs nevar atjaunot. Un mīlējoties, šī enerģija tiek patērēta lielā daudzumā. Tādēļ, kad vīrieši ap piecdesmit sūdzas par erekcijas problēmām, tas ir galvenokārt tādēļ, ka šī enerģija ir izlietota. Un gluži tāpat, kad mašīnai iedegas sarkanā lampiņa, kad beigām tuvojas degviela, tāpat erekcijas problēmas ziņo par zemu šīs enerģijas līmeni. Senā mācība teic, kad Ojas ir pilnīgi izsmelta, cilvēks mirst. Tādēļ, kad dakteri iesaka lietot Viagru, tas līdzinās mirstoša zirga šaustīšanai ar pātagu, un bieži vien vīrieši iet bojā no sirds problēmām.
Tomēr šādā gadījumā vīrietim ir jāveic vesela virkne izmaiņu savā dzīvē, un viņš ir vienīgais, kurš to var paveikt. Terapeits var sniegt atbalstu, tomēr pārmaiņas ieviest var tikai vīrietis pats.
Trešais iemesls, kāpēc pie manis vēršas vīrieši, ir pilnīga seksuālā aspekta pazušana no viņu attiecībām, jo partnere ir zaudējusi interesi par seksu. Vīriešiem pietrūkst mīlestības un tuvības, kas viņiem ir tik ļoti svarīga. Es varu palīdzēt arī šajā aspektā, tomēr panākumi ir atkarīgi no partneres vēlmes atzīt, ka pārim ir problēmas, un strādāt ar tām.
Nav vajadzīgs, lai vīrieši nāk uz sesijām vai semināriem visu laiku. Vēlos, lai problēma tiktu atrisināta un Tantriskā terpija var palīdzēt to izdarīt. Bieži vien ir svarīgi uzdrīkstēties runāt par savām vajadzībām un ir svarīgi to mīlošā veidā izstāstīt arī partnerim, lai varētu kopīgi rast risinājumu. Nevajadzētu vainot arī partneres, jo šādi mēs esam iemācītas un tā esam dzīvojušas visu dzīvi. Ja vien šīs lietas mācītu skolā vai vecāki, bet tā tas nenotiek, neviens mums to neiemāca, un bieži vien mēs pat nezinām, ka var būt savādāk.
Bieži vien ir svarīgi uzdrīkstēties runāt par savām vajadzībām un ir svarīgi to mīlošā veidā izstāstīt arī partnerim, lai varētu kopīgi rast risinājumu.
Visām sievietēm, kas lasa šo bloga ierakstu, es vēlētos ko uzsvērt – vairums vīriešu nenāk uz Tantras terapiju tāpēc, ka vēlas būt labāki priekš savām mīļākajām. Viņi nāk, jo vēlas, lai viņu laulībā uzlabotos seksuālā dzīve, un grib vairāk dot savām dzīvesbiedrēm. Viņi apzinās, ka spēj dot daudz vairāk. Kad partneris nāk pie jums uz saka, ka vēlas uzlabot seksuālo dzīvi un iemācīties ko jaunu, lūdzu, neatraidiet viņu un neignorējiet šo tēmu, jo tā ir viena no svarīgākajām tēmām, par ko ir jārunā.  Kad vīrieši pieļauj sānsoļus, tas lielākoties nav tāpēc, ka viņiem tas liekas izklaidējoši, bet gan tādēļ, ka viņi neredz citu iespēju. Lielākā problēma slēpjas apstāklī, ka cilvēki neapspriež šīs lietas viens ar otru. Lūdzu, cieniet viens otru un uzklausiet savu partneri, mēģiniet rast kopīgu risinājumu problēmām. Ir saprotams, ka cilvēku seksuālās vēlmes un vajadzības atšķiras, tomēr lielākoties ir iespējams atrast risinājumu, kas apmierina abus.
Bieži vien sievietes retāk vēlas seksu, jo viņu vajadzības atšķiras, kā arī tāpēc, ka nespēj izjust orgasmu vispār vai ir piedzīvojušas tikai klitorālo orgasmu. Tāpat ir ļoti svarīgi, lai vīrietis spētu turpināt dzimumaktu vismaz 20-30 minūtes, un Tantras terapija šai ziņā var palīdzēt abiem partneriem. Vīrieši spēs mīlēties ilgāk, un sievietes var sākt izbaudīt iekšējos orgasmus.
Kāpēc vīrieši nespēj turpināt dzimumaktu pietiekami ilgi? Paskatīsimies, kā vīrieši parasti sāk savas seksuālās gaitas. Sākums ir vai nu masturbācija, vai arī gājiens pie prostitūtas ar mērķi zaudēt nevainību. Abas darbības parasti notiek ātri, masturbējot mājās, jaunais vīrietis to vēlas paveikt pēc iespējas drīz, lai nepamana vecāki. Savukārt prostitūtas parasti vēlas, lai vīrietis to izdara pēc iespējas ātri. Tomēr neviens nemāca vīriešiem ne to, ka viņiem vajadzētu to darīt ilgāk, ne to, kā to panākt. Arī pornofilmu skatīšanās nelabvēlīgi iespaido vīriešu smadzenes, un tam ir ļoti maz sakara ar patiesu seksualitāti. Pornofilmas izraisa atkarību un nelabvēlīgi ietekmē vīriešu seksualitāti.
Mūsdienās seksualitāte ir kā apburtais loks – vīrieši nespēj pietiekami ilgi turpināt dzimumaktu, lai pienācīgi apmierinātu sievieti, un sieviete pārstāj vēlēties seksu. Savukārt neuzticības un tuvības trūkuma dēļ izjūk laulības.
Informācija par to, kā kļūt par labāku mīlnieku un paildzināt dzimumaktu, ir pieejama, tomēr tā vēl nav izplatīta masveidā. Pārsvarā cilvēki domā, ka Tantra ir kāds dīvains seksa veids, bet ticiet man – tas ne tuvu nav tiesa. Saskaņā ar senām tradīcijām, sekss ir kas dievišķs un spēcīgs, un cilvēkiem tika mācītas tehnikas, kā to pareizi izmantot. Mūsdienās seksualitāte ir kā apburtais loks – vīrieši nespēj pietiekami ilgi turpināt dzimumaktu, lai pienācīgi apmierinātu sievieti, un sieviete pārstāj vēlēties seksu. Savukārt neuzticības un tuvības trūkuma dēļ izjūk laulības. Šāds attiecību modelis rada tik daudz nelaimīgu cilvēku visa pasaulē. Kad vīrietis un sieviete mīlējas arvien retāk, katru reizi, kad viņi mēģina to darīt, vīrietis beidz ātrāk un ātrāk garo starplaiku dēļ. Kad vīrieši mācās pagarināt dzimumakta laiku, viņiem vajag mīlēties pēc iespējas biežāk. Ir teiciens, ka tas, kas ir mazāk par četrām stundām nedēļā, nemaz nav Tantra. Es pat teiktu,- vajadzētu mīlēties vismaz 30 minūtes līdz stundai katru dienu.
Kad cilvēki ir atvērti un vēlas strādāt ar savu seksualitāti, viņi nāk pie Tantras speciālista. Tantras terapija māca vīriešus pagarināt mīlēšanās laiku, un to, kā nodrošināt, lai viņu partneres izjūt orgasmu, un es nerunāju par klitorālo orgasmu, bet par visiem brīnišķīgajiem iekšējo orgasmu veidiem, ko sievietes var piedzīvot. Arī lielākajai daļai sieviešu vispirms būs nepieciešams atvērties un atbrīvoties seksuālā ziņā, un tad mīlēšanās kļūst vienkārši lieliska.
Bieži vien arī attiecības ir cietušas, un arī tās nepieciešams uzlabot, tomēr seksualitāte bieži vien ir galvenais iemesls tam, kāpēc attiecības nav ideālas, un, atrisinot ar to saistītās problēmas, uzlabojas arī cilvēku attiecības. Kad vīrietim pietrūkst mīlestības un tuvības un sieviete nespēj izbaudīt orgasmu, abi kļūst stresaini un kašķīgi.
Es aicinu jūs uzdrīkstēties un palūkoties uz savu seksualitāti, un mēģināt izprast, cik svarīgi ir baudīt lielisku seksuālo dzīvi. Tas pozitīvi ietekmēs arī visus pārējos dzīves aspektus. Ja attiecībās kaut kas īsti nedarbojas, ieskatieties dziļi sevī un pavaicājiet, kāda ir jūsu loma un ko jūs varat darīt lietas labā.
Vairāk informācijas par tantriskās terapijas semināriem vīriešiem un sievietēm lasiet šeit:
Ukraina Video padomi Valsts atbalsts Zīdainis Atkal skolā Atbild ginekologs Tēva loma Rudens veltes Āboli
Šodien vārdadienu svin Rauls, Rodrigo
Mājās gatavoti veselīgie dārzeņu čipsi
Jauns Paskāla Mersjē romāns Silvijas Brices tulkojumā
Gadījusies sīksta gaļa? Vienkārši triki, kas to padarīs mīkstu un garšīgu
"Dāmu paradīze" latvietes acīm
Soli pa solim: kā stādīt un audzēt rudens avenes un kazenes
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Bērna attīstības kalendārs. Trīs gadi
Rozā brilles nost! 10 pazīmes, ka vīrietis tevi nemīl
Pārbaudi, kāds ir tavs noguruma līmenis. Ātrais TESTS
Vecākiem trūkst pamatzināšanu par zēnu higiēnu. Ārstu ieteikumi veselības un auglības saglabāšanai
Sievietes biežāk fantazē par ekstrēmu seksu nekā vīrieši. Skaidro seksapatologs
Priecājamies iepazīstināt ar vienu no Latvijas Goda ģimenēm – Salmiņu ģimeni no Dobeles
Psihoterapeits: "Ne viena vien Latvijas sieviete no mammas lomas kļūst atkarīga"
Skaistas un drošas lietas bērnistabai
Vairāk rakstu no "Ģimene un attiecības"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.